Ministerul Educației pregătește OUG pentru un program de 16 săptămâni de recuperare a materiei. Profesorii vor fi plătiți cu 100 lei pe oră.
Ministerul Educației pregătește o Ordonanță de Urgență pentru un program de recuperare a materiei. Organizarea orelor va avea loc pe o perioadă de 16 săptămâni, cu prezență fizică, cel puțin 5 ore pe săptămână. Profesorii ar urma să fie plătiți cu 100 lei pe oră.
Sorin Cîmpeanu, ministrul Educației, a declarat că se pregătește o OUG pentru organizarea unui program de recuperare a orelor pierdute din cauza predării online, pe o perioadă de 16 săptămâni."Pierderile structurale sau conjuncturale generate de predarea online sunt evidente şi sunt mari. În acelaşi timp, aş adăuga şi faptul că sunt foarte neuniforme, diferă foarte mult de la o zonă la alta, de la o şcoală la alta şi mai cu seamă, de la un elev la altul, în funcţie de acea componentă de circumstanţă, de accesul la echipamente şi de accesul la internet, pentru că avem şi pierderile structurale, generate de predarea online în sine în raport cu predarea clasică. Predarea online, pe care noi am făcut-o şi acolo unde putea fi adaptată – şi există zone în care va trebui să continuăm – şi acolo unde era mai puţin adecvată şi acolo unde nu era deloc adecvată. Am fost obligaţi să apelăm la predarea online peste tot", a declarat Sorin Cîmpeanu, la Digi24.Ministrul Educației a făcut precizări referitoare la cei aproximativ 65.000 de elevi care riscă să rămână fără mediile încheiate."Din punct de vedere organizatoric, am luat două măsuri: extinderea cu până la opt săptămâni a perioadei în care unui elev i se poate încheia situaţia şcolară din momentul revenirii în şcoală şi a doua măsură este aceea de micşorare până la două note pentru încheierea situaţiei şcolare. În mod normal, Regulamentul de organizare şi funcţionare prevede un număr de note egal cu numărul de ore alocat săptămânal acelei discipline", a spus Cîmpeanu.Elevii ar urma să recupereze 5 ore pe săptămână."Am estimat un număr mediu de ore de pregătire remedială de cinci ore pe săptămână pentru aceia care au nevoie, pentru care cadrele didactice vor decide că pierderile se pot compensa prin cinci ore pe săptămână vreme de 16 săptămâni, pentru că atât durează programul pe care dorim să-l iniţiem prin Ordonanţă de Urgenţă. 16 săptămâni începând din februarie pentru cei care revin la şcoală şi – o nuanţă importantă – ce ai pierdut din cauza predării online nu are rost să încerci să recuperezi tot prin predare online, e nevoie de prezenţă fizică", a explicat ministrul Educației.Profesorii vor fi recompennsați pentru participarea la acest program de recuperare cu câte 100 lei pe oră.